Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta investointien rahoitusehtojen tarkistamiseen (AKT–EY-kumppanuussopimuksen liitteessä II oleva 1 luku) /* COM/2012/0113 final - 2012/0052 (NLE) */





PERUSTELUT Cotonoussa 23 päivänä kesäkuuta 2000 allekirjoitetussa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisessä kumppanuussopimuksessa[1] määrätään, että AKT-maiden investointikehys muodostuu uudistuvana rahastona hallinnoiduista varoista ja korkotukina maksettavista avustuksista. Siinä määrätään myös, että jälkimmäisistä enintään 10 prosenttia voidaan käyttää sellaisten hankkeiden tukemiseen, jotka liittyvät tekniseen apuun AKT-maissa (kumppanuussopimuksen liitteessä II olevan 1 luvun 1 artiklan 3 kohta ja 2 artiklan 9 kohta). Hankkeisiin liittyvällä teknisellä avulla autetaan kumppanimaita ja investoijia valmistelemaan ja valvomaan paremmin investointihankkeitaan, parantamaan investointien laatua ja vaikutusta sekä lujittamaan paikallisten kumppaneiden hallinnointivalmiuksia keskipitkällä ja pitkällä aikavälillä. Kumppanuussopimuksen liitteessä II olevan 1 luvun 6 b artiklan mukaisesti investointikehyksestä tehtiin vuonna 2010 riippumaton väliarviointi, joka kattoi ajanjakson 2003–2009. Jotta arviointi oli mahdollisimman kattava, siihen sisällytettiin myös omilla varoilla toteutetut Euroopan investointipankin (EIP) toimet. Arvioinnin perusteella pääteltiin, että teknisen avun käyttö on tärkeä osa ylipäätään EIP:n toimien ja etenkin investointikehyksen tarjoamaa lisäarvoa, koska sillä voidaan parantaa rahoituksen välittäjien hallinnollisia käytäntöjä. Siinä todettiin kuitenkin myös, että teknisen avun tämänhetkiset määrärahat ovat liian niukat, ja suositeltiin, että kehitetään sellaisia mekanismeja, joilla voidaan turvata tekniseen apuun tarkoitettujen avustusvarojen lisääminen yhdessä Euroopan investointipankin hallinnoimien muiden välineiden, kuten lainojen ja pääomasijoitusten, kanssa. Euroopan komissio ja Euroopan investointipankki vahvistivat tämän suosituksen. Tällä ehdotuksella tarjotaankin mahdollisuus siihen, että Euroopan investointipankin (sekä investointikehyksestä että EIP:n omilla varoilla rahoitettavat) toimet voivat jatkossakin hyötyä hankkeisiin liittyvästä teknisestä avusta nykyisen rahoituspöytäkirjan (10. Euroopan kehitysrahasto) aikana ja sen jälkeen. Kumppanuussopimuksen 100 artiklan mukaisesti liitettä II voidaan tarkistaa AKT–EU-ministerineuvoston päätöksellä. Ehdotetun päätöksen tarkoitus on kasvattaa 10 prosentista 15 prosenttiin sellaisten korkotukien osuus määrärahasta, joita voidaan käyttää kumppanuussopimuksen liitteessä II olevan 1 luvun 1 artiklan 3 kohdassa ja 2 artiklan 9 kohdassa määriteltyyn tekniseen apuun liittyviin hankkeisiin. Kyseinen prosenttiosuus on enimmäismäärä. Komissio ehdottaa, että neuvosto hyväksyy liitteenä olevan päätöksen. 2012/0052 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta investointien rahoitusehtojen tarkistamiseen (AKT–EY-kumppanuussopimuksen liitteessä II oleva 1 luku) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen[2], jäljempänä ’AKT–EY-kumppanuussopimus’, ottaa huomioon komission ehdotuksen, sekä katsoo seuraavaa: (1) AKT–EY-kumppanuussopimuksen 100 artiklan mukaisesti ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa sopimuksen liitteitä Ia, Ib, II, III, IV ja VI. (2) Investointikehyksen ja Euroopan investointipankin omien varojen käyttöä AKT-alueella koskenut väliarviointi toteutettiin AKT–EY-kumppanuussopimuksen liitteessä II olevan 1 luvun 6 b artiklan mukaisesti. Yksi arvioinnissa esitetyistä suosituksista koski teknisen avun avustusmäärärahojen lisäämisen turvaamista. (3) Väliarvioinnin tulokset huomioon ottaen ehdotuksella AKT–EY-kumppanuussopimuksen liitteen II tarkistamiseksi pyritään kasvattamaan 10 prosentista 15 prosenttiin sellaisten korkotukien osuus määrärahasta, joita voidaan käyttää AKT–EY-kumppanuussopimuksen liitteessä II olevan 1 luvun 1 artiklan 3 kohdassa ja 2 artiklan 9 kohdassa määriteltyyn tekniseen apuun liittyviin hankkeisiin, ON HYVÄKSYNYT TÄMÄN PÄÄTÖKSEN: 1 artikla AKT–EU-ministerineuvostossa esitettävä Euroopan unionin kanta AKT–EY-kumppanuussopimuksen liitteen II tarkistamiseen perustuu liitteenä olevaan luonnokseen AKT–EU-ministerineuvoston päätökseksi. 2 artikla Kun AKT–EU-ministerineuvoston päätös on annettu, se julkaistaan Euroopan unionin virallisessa lehdessä. Tehty Brysselissä 19.3.2012. Neuvoston puolesta Puheenjohtaja LIITE Luonnos AKT–EU-MINISTERINEUVOSTON PÄÄTÖS investointien rahoitusehtojen tarkistamisesta (AKT–EY-kumppanuussopimuksen liitteessä II oleva 1 luku) AKT–EU-MINISTERINEUVOSTO, joka ottaa huomioon Cotonoussa 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen[3], sellaisena kuin se on muutettuna Luxemburgissa 25 päivänä kesäkuuta 2005[4] ja Ouagadougoussa 22 päivänä kesäkuuta 2010[5], jäljempänä ’AKT–EY-kumppanuussopimus’, ja erityisesti sen 100 artiklan, sekä katsoo seuraavaa: (1) Investointikehyksen ja Euroopan investointipankin omien varojen käyttöä AKT-alueella koskenut väliarviointi toteutettiin AKT–EY-kumppanuussopimuksen liitteessä II olevan 1 luvun 6 b artiklan mukaisesti. Yksi arvioinnissa esitetyistä suosituksista koski teknisen avun avustusmäärärahojen lisäämisen turvaamista. (2) Väliarvioinnin tulokset huomioon ottaen ehdotuksella AKT–EY-kumppanuussopimuksen liitteen II tarkistamiseksi pyritään kasvattamaan 10 prosentista 15 prosenttiin sellaisten korkotukien osuus määrärahasta, joita voidaan käyttää AKT–EY-kumppanuussopimuksen liitteessä II olevan 1 luvun 1 artiklan 3 kohdassa ja 2 artiklan 9 kohdassa määriteltyyn tekniseen apuun liittyviin hankkeisiin, ON PÄÄTTÄNYT SEURAAVAA: 1 artikla Muutetaan AKT–EY-kumppanuussopimuksen liitteessä II oleva 1 luku seuraavasti: 1. Korvataan 1 artiklan 3 kohta seuraavasti: ”Korkotuet voidaan pääomittaa tai käyttää avustuksina. Korkotuen määrä, jonka arvo lasketaan lainan suoritusajankohtina, vähennetään liitteessä I b olevan 2 kohdan c alakohdassa määritellystä korkotukimäärärahasta ja maksetaan suoraan EIP:lle. Enintään 15 prosenttia korkotukimäärärahasta voidaan käyttää hankkeisiin liittyvän teknisen avun antamiseen AKT-valtioissa.” 2. Korvataan 2 artiklan 9 kohta seuraavasti: ”Korkotuet voidaan pääomittaa tai käyttää avustuksina. Enintään 15 prosenttia korkotukiin tarkoitetuista määrärahoista voidaan käyttää hankkeisiin liittyvän teknisen avun tukemiseen AKT-valtioissa.” 2 artikla Tämä päätös tulee voimaan päivänä, jona se hyväksytään. Tehty […][…] AKT–EU-ministerineuvoston puolesta Puheenjohtaja [1] EYVL L 317, 15.12.2000, s. 3, sopimus sellaisena kuin se on muutettuna Luxemburgissa 25 päivänä kesäkuuta 2005 (EUVL L 287, 28.10.2005, s. 4) ja Ouagadougoussa 22 päivänä kesäkuuta 2010 (EUVL L 287, 4.11.2010, s. 3) allekirjoitetuilla sopimuksilla. [2] EYVL L 317, 15.12.2000, s. 3, sopimus sellaisena kuin se on muutettuna Luxemburgissa 25 päivänä kesäkuuta 2005 (EUVL L 287, 28.10.2005, s. 4) ja Ouagadougoussa 22 päivänä kesäkuuta 2010 (EUVL L 287, 4.11.2010, s. 3) allekirjoitetuilla sopimuksilla. [3] EYVL L 317, 15.12.2000, s. 3, sopimus sellaisena kuin se on oikaistuna EUVL:ssä L 385, 29.12.2004, s. 88. [4] EUVL L 209, 11.8.2005, s. 27. [5] EUVL L 287, 4.11.2010, s. 3.